RESOLUCIÓN do 29 de setembro de 2020, da Dirección Xeral de Familia, Infancia e Dinamización Demográfica, pola que se publica a resolución das axudas convocadas na Orde do 8 de xullo de 2020 pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 dependentes de entidades privadas de iniciativa social, e se convocan para o ano 2020, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (código de procedemento BS403F).
Consellería de Política Social — III. Outras disposicións — 07/10/2020

Mediante a Orde do 8 de xullo de 2020 (DOG núm. 141, do 16 de xullo) publicáronse as bases reguladoras das axudas da Consellería de Política Social para o investimento na mellora das infraestruturas e do equipamento das escolas infantís 0-3 dependentes de entidades privadas de iniciativa social, e a convocatoria para o ano 2020.
De conformidade co artigo 13.1 da antedita orde, a resolución dos expedientes de axudas, que será debidamente motivada e se realizará logo da fiscalización da proposta, corresponde á persoa titular da Dirección Xeral de Familia, Infancia e Dinamización Demográfica, quen resolverá por delegación da persoa titular da Consellería de Política Social.
No número 3 do mesmo artigo establécese que, por tratarse dun procedemento de concorrencia competitiva e de conformidade co artigo 45 da Lei 39/2015, do 1 de outubro, do procedemento administrativo común das administracións públicas, as resolucións deste procedemento de concesión das subvencións públicas serán obxecto de publicación no
Diario Oficial de Galicia
, a cal producirá os mesmos efectos da notificación.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 29 de setembro de 2020, ditada no procedemento BS403F, de concesión de axudas para o investimento na mellora das infraestruturas e do equipamento das escolas infantís 0-3 dependentes de entidades privadas de iniciativa social, cofinanciadas polo Fondo Europeo de Desenvolvemento Rexional no marco do programa operativo Feder Galicia (2014-2020), que se xunta á presente resolución no anexo.
Segundo. Comunicar que a Resolución do 29 de setembro de 2020, que finaliza este procedemento, esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da súa publicación no
Diario Oficial de Galicia
.
Terceiro. Unha vez notificada a resolución polo órgano competente, as entidades propostas como beneficiarias disporán dun prazo de dez (10) días computado a partir do día seguinte ao da publicación para a súa aceptación, transcorrido o cal sen que se producise manifestación expresa, entenderase tacitamente aceptada.
Santiago de Compostela, 29 de setembro de 2020
Unha vez realizada a instrución do procedemento segundo o previsto no artigo 10 da orde de convocatoria, aplicados os criterios preferenciais pola Comisión de Valoración, elevado informe ao órgano instrutor e vista a proposta de resolución do devandito órgano, a Subdirección Xeral de Demografía e Conciliación, de conformidade co disposto no artigo 11.2 da Orde do 8 de xullo de 2020, pola que se regulan as bases que rexerán o procedemento de concesión de axudas para o investimento na mellora das infraestruturas e do equipamento das escolas infantís 0-3 dependentes de entidades privadas de iniciativa social, e se convocan para o ano 2020, cofinanciada polo Fondo Europeo de Desenvolvemento Rexional no marco do programa operativo Feder Galicia 2014-2020, e fiscalizada esta, facendo uso do previsto no artigo 7.3 da Lei 9/2007, do 13 de xuño, de subvencións de Galicia,
Primeiro. Conceder ás entidades que se relacionan no anexo I, de acordo coa puntuación e cos criterios establecidos no artigo 12 da orde de convocatoria, as axudas convocadas na devandita orde con cargo á aplicación orzamentaria 13.02.312B.781.1.
Esta axuda pública está cofinanciada nun 80 % polo Fondo Europeo de Desenvolvemento Rexional, no marco do programa operativo Feder Galicia 2014-2020, en particular:
Obxectivo temático 10: investir en educación, formación e formación profesional para a adquisición de capacidades e aprendizaxe permanente.
Prioridade de investimento 10.5: investir en educación, formación e formación profesional para a adquisición de capacidades e aprendizaxe permanente mediante o desenvolvemento de infraestruturas de educación e formación.
Obxectivo específico 10.5.1: mellorar as infraestruturas de educación e formación.
Actuación 10.5.1.4b: axudas ao investimento en centros de atención á primeira infancia de 0-3 anos e casas niño.
Categoría de intervención CE052: infraestruturas para a atención e a educación da primeira infancia.
O que exixe o cumprimento da normativa aplicable a este fondo, en particular, o Regulamento (UE) nº 1303/2013 do Parlamento Europeo e do Consello, do 17 de decembro, e o Regulamento (UE) nº 1301/2013 do Parlamento Europeo e do Consello, do 17 de decembro, sobre o Fondo Europeo de Desenvolvemento Rexional e sobre disposicións específicas relativas ao obxectivo de investimento en crecemento e emprego e polo que se derroga o Regulamento (CE) nº 1080/2006, así como o previsto na Orde HFP/1979/2016, do 29 de decembro, pola que se aproban as normas sobre os gastos subvencionables dos programas operativos do Fondo Europeo de Desenvolvemento Rexional para o período 2014-2020.
A concesión desta axuda supón que a entidade beneficiaria acepta ser incluída na lista pública de operacións prevista no artigo 115.2 do Regulamento (UE) nº 1303/2013. Así mesmo, a beneficiaria deberá cumprir os requisitos de publicación e comunicación en relación coa publicidade do financiamento, de conformidade co previsto no anexo XII, punto 2.2, do devandito Regulamento (UE) nº 1303/2013.
O método aplicado para determinar o importe subvencionable e o importe da subvención é o de custos reais.
As axudas concedidas condicionaranse ao cumprimento de todas as obrigas establecidas na Orde do 8 de xullo de 2020.
A xustificación da subvención realizarase de acordo co establecido no artigo 187 da orde de convocatoria.
Coa solicitude de pagamento, a entidade beneficiaria deberá informar sobre o nivel de logro dos indicadores de produtividade asociados a esta convocatoria de axudas.
O pagamento da subvención realizarase de acordo co establecido no artigo 19 da Orde do 8 de xullo de 2020.
Segundo. Denegar ás entidades relacionadas no anexo II as axudas solicitadas polas causas que se detallan.
Terceiro. Esta resolución que finaliza o procedemento esgota a vía administrativa e contra ela poderase interpor recurso potestativo de reposición ante o mesmo órgano que a ditou, no prazo dun mes contado a partir da súa publicación no
Diario Oficial de Galicia,
segundo o establecido nos artigos 123 e 124 da Lei 39/2015, do 1 de outubro, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación no
Diario Oficial de Galicia
, segundo o establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de setembro de 2020. A conselleira de Política Social. P.D. (Artigo 13 da Orde do 8.7.2020; DOG núm. 141, do 16 de xullo). Jacobo José Rey Sastre, director xeral de Familia, Infancia e Dinamización Demográfica.